Šarūns Jasikēvičs

**Šarūns Jasikēvičs** (; dzimis  Kauņā) ir bijušais Lietuvas basketbolists, spēlēja saspēles vadītāja pozīcijā, bijis Lietuvas basketbola izlases dalībnieks. Pēc spēlētāja karjeras beigām kļuvis par treneri. No 2023. gada decembra Š. Jasikēvičs ir Turcijas Basketbola līgas un Eirolīgas kluba Stambulas "Fenerbahçe" galvenais treneris. No 2020. gada līdz 2023. gadam bija Spānijas ACB līgas kluba *[[FC Barcelona (basketbola klubs)|FC Barcelona]]* galvenais treneris. Viņš ir kļuvis par Eirolīgas čempionu gan kā spēlētājs, gan kā treneris.

## Karjera

### Spēlētāja karjera
Pēc treniņiem un spēlēm jaunatnes basketbolā Lietuvā Š. Jasikēvičs pārcēlās uz ASV, kur 1993. un 1994. gadā mācījās vidusskolā un spēlēja basketbolu vidusskolu turnīros. Pēc vidusskolas viņš kļuva par Mērilendas Universitātes studentu, aizvadot pilnu četru gadu NCAA karjeru, kuras laikā pārkvalificējās no uzbrūkošā aizsarga par saspēles vadītāju.

Pieaugušo basketbola karjeru sācis Lietuvā, spēlējot Viļņas "Lietuvos rytas". Pēc tam spēlējis Slovēnijā, Spānijā un Izraēlā. Kā spēlētājs četras reizes kļuvis par Eirolīgas čempionu 2003. gadā paveicot to ar ''FC Barcelona'', 2004. un 2005. gadā ar Telavivas "Maccabi", savukārrt vēlreiz par čempionu kļuva 2009. gadā ar Atēnu "Panathinaikos".

Laika posmā no 2005. līdz 2007. gadam divas sezonas spēlējis Nacionālajā basketbola asociācijā (NBA) līgā. Š. Jasikēviča NBA karjera nebija sekmīga, lai gan 2005. gada vasarā viņš pievienojās Indiānas "Pacers", kā nozīmīgs papildinājums, noslēdzot 12 miljonu dolāru vērtu trīs gadu līgumu. 2007. gada janvārī viņu kopā ar Stīvenu Džeksonu, Elu Haringtonu un Džošu Pauelu aizmainīja uz Goldensteitas "Warriors" pret Troju Mērfiju, Maiku Danlīviju, Iki Diogu un Kītu Makleodu. "Warriors" sastāvā Š. Jasikēvičam neizdevās izcīnīt nozīmīgu vietu rotācijā un 2007. gada septembrī viņš tika atbrīvots no līgumsaistībām un atgriezās Eiropā.

Pēc tam spēlējis Grieķijā, Lietuvā, Turcijā, vēlreiz ''FC Barcelona'', bet spēlētāja karjeru noslēdzis Lietuvas vadošajā klubā Kauņas "Žalgiris".

Spēlējis Lietuvas jaunatnes izlasēs, bet kopš 1997. gada bija pieaugušo Lietuvas izlases spēlētājs. Kopā ar Lietuvas izlasi izcīnījis bronzas medaļu , zeltu 2003. gada un bronzu 2007. gada Eiropas čempionātos. 2003. gadā tika atzīts par turnīra vērtīgāko spēlētāju.

### Trenera karjera
Uzreiz pēc spēlētāja karjeras beigām Š. Jasikēvičs kļuva par Kauņas "Žalgiris" trenera asistentu (no 2014. gada līdz 2016. gadam), bet pēc tam par komandas galveno treneri (no 2016. gada līdz 2020. gadam). Pēc tam pārcēlās uz vienu no vadošajiem Eirolīgas klubiem un bija ''FC Barcelona'' galvenais treneris no 2020. gada līdz 2023. gadam.

2023. gada 14. decembrī Š. Jasikēvičs tika apstiprināts par jauno Stambulas "Fenerbahçe" galveno treneri, vienojoties par līgumu uz trīs gadiem. 2025. gada maijā viņam izdevās aizvest klubu līdz Eirolīgas čempionu titulam.

## Sasniegumi (kā spēlētājam)
* Slovēnijas kauss (2000)
* 2× ACB čempions (2001, 2003)
* ACB līgas finālsērijas MVP (2003)
* 3× Spānijas Karaļa kauss (2001, 2003, 2013)
* 4× *Triple Crown* (2003, 2004, 2005, 2009)
* Eiropas čempions (2003)
* Eiropas čempionāta MVP (2003)
* Eiropas gada labākais spēlētājs:
** Mr. Europa (2003)
* 2x *All-Europe* gada labākais spēlētājs (2004, 2005)
* Eirolīgas *Final Four* MVP (2005)
* Lietuvas gada sportists (2003)
* 4× Eirolīgas čempions (2003, 2004, 2005, 2009)
* 2× Eirolīgas simboliskā izlase (2004, 2005)
* 2× Izraēlas čempions (2004, 2005)
* 2× Izraēlas kauss (2004, 2005)
* *50 Greatest Euroleague Contributors* (2007)
* 3× Grieķijas čempions (2008, 2009, 2010)
* 3× Grieķijas kauss (2008, 2009, 2012)
* Grieķijas kausa izcīņas MVP (2012)
* Eirolīgas 2001.—2010. gada simboliskā izlase (2010)
* Turcijas čempions (2011)
* Turcijas kauss (2011)

## Atsauces

## Ārējās saites